EkBass/fiwiki-20250220-pages-articles huggingface dataset:
Kalevi Salonen

Kalevi Salonen on suomalainen limnologi ja emeritusprofessori. Hän toimi Jyväskylän yliopistossa limnologian professorina 1998–2011. Salonen on erikoistunut hiilenmääritykseen vesistöjen ja hydrobiologian tutkimuksessa. ==Akateeminen ura== Kalevi Salonen opiskeli 1970-luvulla biologiaa ja ympäristötieteitä. Hän väitteli Helsingin yliopistossa tohtoriksi 1979 hiilenmäärityksestä hydrobiologisessa tutkimuksessa.Kalevi Salosen väitöskirjan tiedot Kansalliskirjasto Finna. Viitattu 12.9.2016. 1990-luvulla Salonen toimi eri viroissa Jyväskylän yliopiston biologian laitoksella (sittemmin bio- ja ympäristötieteiden laitos). Hän toimi tutkijana, opettajana ja yliassistenttina. Viimeksi hän toimi apulaisprofessorina. Toimiessaan limnologian yliassistenttina hän osallistui FAO:n rahoittamaan kansainväliseen Tanganjikajärven tutkimusprojektiin vuosina 1993–1996.Kirsi-Marja Nurminen: Suomalaisella järvitutkimuksella on pitkä historia Tansaniassa. Tiedonjyvä 7/2009, s. 10. Lehden verkkoversio (PDF). Viitattu 12.9.2016. Apulaisprofessorina hän osallistui muun muassa keväällä 1998 BioScope- laskentaohjelman kehitystyöhön.1\. Johdanto Jyväskylän yliopisto, 1998. Viitattu 12.9.2016. Salonen oli aikanaan kehittänyt vesistöjen tutkimuksen apuvälineeksi erityisen tietokoneohjelmiston vedestä otettujen näytteiden eliötiheyksien ja biomassojen laskentaan mikroskoopin avulla. Salosen kehittämä ohjelmisto oli vuonna 1998 jo teknisesti vanhentunut, joten oli pakko kehittää uusi ohjelmisto. Sitä varten suunniteltiin ja toteutettiin BioScope-ohjelmisto. Se kehitettiin Jyväskylän yliopiston bio- ja ympäristötieteiden sekä matematiikan laitoksen yhteisprojektina. Ohjelma koodattiin Delphi-ohjelmointikielellä. ===Professorina=== Kalevi Salonen nimitettiin elokuussa 1998 Jyväskylän yliopistoon limnologian professuuriin.Kalevi Salonen ResearchGate.net -palvelussa. Viitattu 12.9.2016. Hän jatkoi virassa joulukuuhun 2011, jolloin hän jäi eläkkeelle. Hän on jatkanut tutkimustyötään vielä emerituksena toimimalla vuodesta 2014 vanhempana tutkijana Helsingin yliopiston Lammin tutkimusasemalla. ==Tutkimusura== Limnologina Salonen osallistui pitkän uransa aikana useisiin vesistöntutkimusprojekteihin. Hän aloitti tieteellisen uransa tutkimalla 1970-luvun alussa Kokemäenjoen vesistöaluetta. Vuosina 1993–1996 hän työskenteli Tanganjikajärven tutkimusprojektissa (Lake Tanganjika Research, LTR) hiilienergiaa selvittäneen tutkimusjaoksen johdossa.Key LTR Personnel fao.org. Viitattu 12.9.2016. Professori Salonen on julkaissut syyskuuhun 2016 mennessä 114 kansainvälistä vertaisarvioitua tutkimusartikkelia.Publications of Kalevi Salonen ResearchGate.net -palvelussa. Viitattu 12.9.2016. ==Julkaisut== * Kalevi Salonen: Kokemäenjoen vesistön tarkkailu 1970: Kasviplanktonin perustuotanto. Tampere, 1971. * Kalevi Salonen: Kokemäenjoen vesistöalueen tarkkailu 1971 : kasviplanktonin perustuotanto. Tampere: Kokemäenjoen vesistön vesiensuojeluyhdistys, 1972. ISSN 0781-8645. ==Lähteet== Luokka:Suomalaiset hydrologit Luokka:Suomalaiset professorit Luokka:Jyväskylän yliopiston professorit Luokka:Syntymävuosi puuttuu Luokka:Elävät henkilöt
Lukas Spalvis

Lukas Spalvis (s. 27. heinäkuuta 1994 Vilna, Liettua) on liettualainen jalkapalloilija. Pelipaikaltaan hän on hyökkääjä. == Lähteet == Luokka:Liettualaiset jalkapalloilijat Luokka:Vuonna 1994 syntyneet Luokka:Elävät henkilöt
Alan Ruiz

Alan Nahuel Ruiz (s. 19. elokuuta 1993 La Plata, Argentiina) on argentiinalainen jalkapalloilija. Pelipaikaltaan hän on hyökkääjä. == Lähteet == Luokka:Argentiinalaiset jalkapalloilijat Luokka:Vuonna 1993 syntyneet Luokka:Elävät henkilöt
Premosello-Chiovenda

Premosello-Chiovenda on kunta Pohjois-Italiassa Verbano-Cusio-Ossolan maakunnassa Piemonten alueella. Premosellon naapurikunnat ovat Anzola d'Ossola, Beura-Cardezza, Cossogno, Mergozzo, Ornavasso, Pieve Vergonte, San Bernardino Verbano, Trontano ja Vogogna. == Lähteet == Luokka:Verbano-Cusio- Ossolan maakunnan kunnat
M/S AIDAluna

M/S AIDAluna on saksalais-amerikkalaisen AIDA Cruises -varustamon Sphinx- luokan risteilyalus. Laiva rakennettiin Saksan Papenburgissa Meyer Werftin telakalla vuonna 2009. Aluksen pituus on 252 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 22 solmun enimmäisnopeuden. AIDAlunan sisaralukset ovat AIDAbella, AIDAblu, AIDAdiva, AIDAmar, AIDAsol ja AIDAstella. == Käyttöhistoria == AIDAluna on kolmas seitsemästä rakennetusta Sphinx-luokan risteilijästä. Alus toimitettiin omistajalleen vuonna 2009. == Aiheesta muualla == AIDAluna
IPhone SE

iPhone SE (lyhenne sanoista iPhone Special Edition) on Applen valmistama älypuhelin, joka julkistettiin 21. maaliskuuta 2016. (Internet Archive) Neljän tuuman näytöllä varustettu iPhone SE on suunnattu pieninäyttöistä ja normaaleja iPhone-malleja edullisempaa älypuhelinta haluaville asiakkaille. SE on kehitetty iPhone 5s -mallista, mutta siinä on iPhone 6S:n A9-prosessori. == Ominaisuudet == Applen iPhone SE -puhelimessa on 12 megapikselin takakamera ja 1,2 megapikselin etukamera. Siinä on neljän tuuman kosketusnäyttö, jonka tarkkuus on 640 × 1 136 pikseliä. Sen akkukapasiteetti on 1 624 milliampeerituntia. Puhelin oli julkaisun aikaan saatavilla 16 tai 64 gigatavun sisäisellä muistilla, mutta myöhemmin lisättiin myös 32 ja 128 gigatavun sisäisellä muistilla varustetut versiot. == Lähteet == == Aiheesta muualla == Luokka:Applen matkapuhelimet Luokka:iOS-pohjaiset laitteet Luokka:Vuoden 2016 matkapuhelimet
M/S AIDAsol

M/S AIDAsol on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2011. Aluksen pituus on 252 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 22 solmun enimmäisnopeuden. AIDAsolin sisaralukset ovat AIDAbella, AIDAblu, AIDAdiva, AIDAluna, AIDAmar ja AIDAstella. == Käyttöhistoria == AIDAsol ja sen sisaralus AIDAmar tilattiin 3. joulukuuta 2007. AIDAsol on viides seitsemästä rakennetusta Sphinx-luokan risteilijästä. Alus toimitettiin omistajalleen vuonna 2011. == Aiheesta muualla == AIDAsol
M/S AIDAstella

M/S AIDAstella on saksalais-amerikkalaisen AIDA Cruises -varustamon Sphinx- luokan risteilyalus. Laiva rakennettiin Saksan Papenburgissa Meyer Werftin telakalla vuonna 2013. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden. AIDAstellan sisaralukset ovat AIDAbella, AIDAblu, AIDAdiva, AIDAluna, AIDAmar ja AIDAsol. == Käyttöhistoria == AIDAstella on viimeinen seitsemästä rakennetusta Sphinx-luokan risteilijästä. Alus laskettiin vesille 25. tammikuuta 2013 ja toimitettiin omistajalleen saman vuoden maaliskuussa. == Aiheesta muualla == AIDAstella
AIDA Cruises

AIDA Cruises on saksalais-yhdysvaltalainen laivanvarustamo, joka harjoittaa risteilyliikennettä Euroopassa, Karibialla, Kanariansaarilla ja Lähi-idässä. Yhtiö aloitti toimintansa vuonna 1960 nimellä Deutsche Seereederei. AIDA Cruises liikennöi vuonna 2016 yhdellätoista aluksella, ja kolme alusta on tilauksessa. Kaikki alukset on rekisteröity Italian lipun alle. Varustamon kotipaikka on Rostockissa, ja se on osa Carnival Corporation -konsernia. == Laivasto == === Nykyiset alukset === * M/S AIDAcara (1996) * M/S AIDAmira (1999) * M/S AIDAaura (2003) * M/S AIDAdiva (2007) * M/S AIDAbella (2008) * M/S AIDAluna (2009) * M/S AIDAblu (2010) * M/S AIDAsol (2011) * M/S AIDAmar (2012) * M/S AIDAstella (2013) * M/S AIDAprima (2016) * M/S AIDAperla (2017) * M/S AIDAnova (2018) * M/S AIDAcosma (2021) === Entiset alukset === * Völkerfreundschaft (1948, nykyisin Astoria) * M/S AIDAblu (1991, nykyisin Pacific Jewel) * M/S AIDAvita (2002, nykyisin M/S Avitak) === Tulevat alukset === * ei vielä nimeä (2023, suunniteltu) == Lähteet == == Aiheesta muualla == *
Akheloos

Akheloos (, ) voi viitata seuraaviin: * Akheloos, jokijumala kreikkalaisessa mytologiassa * Achelóos, antiikin Akheloos, joki Epeiroksessa ja läntisessä Keski-Kreikassa * Peíros, antiikin Peiros tai Akheloos, joki Peloponnesoksella Kreikassa
Esa Halonen

Yrjö Esa Halonen (24. lokakuuta 1929 Ylitornio – 26. marraskuuta 1997 TurkuTuomas Möttönen: Suomalaiset itsenäisyyden ajan vuorineuvokset, lisensiaattitutkimus, Jyväskylän yliopisto 2014Mitä Missä Milloin, Kansalaisen vuosikirja 1999, s. 135. Helsinki Otava, 1998. ISBN 951-1-15488-5.Jarkko Heino: Jyvä, joka iti: Raision Yhtymän tarina 1939–1989, s. 365–366. Helsinki: Otava, 1989. ISBN 951-1-10478-0.) oli suomalainen teollisuusjohtaja. Hän oli varatuomari ja sai vuorineuvoksen arvon 1989. Halonen suoritti ylemmän oikeustutkinnon vuonna 1951 ja sai varatuomarin arvon vuonna 1957. Valmistuttuaan hän työskenteli eri tehtävissä verohallinnon palveluksessa vuoteen 1958. Hän oli Raision Yhtymän pääjohtaja 1986Facta 2001, Täydennysosa 1990, WSOY 1990, s. 267–1991. Sitä ennen hän oli Raision Tehtaat Oy:n lakimies 1958–1963, hallintojohtaja 1963–1973, varatoimitusjohtaja 1973–1985 ja vt. pääjohtaja 1985–1986.WSOY Iso Tietosanakirja 3. osa, s. 140, WSOY 1997 Halonen oli ensimmäinen Raision Yhtymän pääjohtaja, joka tuli toimeensa suoraan yhtiön sisältä. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1929 syntyneet Luokka:Vuonna 1997 kuolleet .
Lauri Halonen (kemisti)

Lauri Halonen (s. 1953) on suomalainen kemisti. Hän on ollut Helsingin yliopiston fysikaalisen kemian professori 1992 alkaen.WSOY Iso Tietosanakirja 3. osa, s. 140, WSOY 1997 == Lähteet == ==Aiheesta muualla== * Lauri Halosen cv Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1953 syntyneet Luokka:Elävät henkilöt
Sakari Aartelo

Sakari Aartelo (s. 24. elokuuta 1941 Pori) on suomalainen arkkitehti. ==Henkilöhistoria== Aartelo on vakuutustarkastaja Aulis Aartelon ja luontaishoitaja Oili (Olga) Tammisen poika. Hän tuli ylioppilaaksi vuonna 1960 ja valmistui arkkitehdiksi vuonna 1968. Tekniikan lisensiaatin tutkinnon Aartelo suoritti vuonna 1976. Hän toimi Helsingin kaupunkisuunnitteluviraston aluearkkitehtina vuosina 1971–1972 ja Teknillisen korkeakoulun assistenttina ja yliassistenttina vuosina 1972–1981. Arkkitehtitoimistoa hän alkoi pitää vuodesta 1979, tuolloin Esa Piirosen kanssa. ==Suunnittelutöitä== Aartelo on suunnitellut useita julkisia rakennuksia ja rakennelmia. Esa Piirosen kanssa suunniteltuja töitä ovat muun muassa seuraavat: * Rautavaaran kirkko, Rautavaara, 1982 * Turkiseläintutkimuksen koeasema, Kannus, 1982 * Hansasilta, Itäkeskus, Helsinki, 1984 (Vuoden teräsrakenne 1986) * Itä-Suomen yliopiston kasvitieteellisen puutarhan rakennukset, Joensuu, 1985 * Kurkimäen korttelitalo, Helsinki, 1989 * Tampere-talo, Tampere, 1990 * Malmin hautausmaan laajennusosa, ns. Viikin kolmio, Helsinki, 1990 Aartelo on suunnitellut myös muun muassa Lepolan siunauskappelin Valkealassa Kouvolassa. Töistään Aartelo on saanut useita palkintoja ja niitä on lunastettu kilpailuissa. ==Kuvia== File:Rautavaaran kirkko - Sakari Aartelo ja Esa Piironen (1982) - Savontie 13 - Rautavaara.jpg|thumb|Rautavaaran kirkko, 1982. File:Hansasilta 2014 ulkoa 1.JPG|thumb|Hansasilta, 1984. File:Tampere-talo - panoramio.jpg|thumb|Tampere-talo, 1990. == Lähteet == == Aiheesta muualla == Luokka:Suomalaiset arkkitehdit Luokka:Vuonna 1941 syntyneet Luokka:Elävät henkilöt
Evrótas

Evrótas (), antiikin Eurotas (), on joki, joka virtaa Peloponnesoksen niemimaalla Kreikassa. Sen pituus on 82 kilometriä. Joki saa alkunsa Taÿ́getos- ja Párnonas-vuorilta ja se laskee Joonianmereen kuuluvaan Lakonianlahteen niemimaan etelärannikolla. thumb|left|240px|Evrótas-jokea. Evrótas on Lakonian merkittävin joki ja koko Peloponnesoksen toiseksi pisin joki Alfeióksen jälkeen. Joki virtaa Lakonian tasangon halki, ja Taÿ́getos- vuoret jäävät sen länsipuolelle ja Párnonas-vuoret itäpuolelle. Evrótas kulkee Spártin (ja kulki antiikin Spartan) kaupungin ohi aivan sen itäpuolelta. Joki laskee mereen Gýtheion kaupungin koillispuolella ja muodostaa suistoalueen eli deltan. Suisto on eteläisen Kreikan merkittävimpiä kosteikkoja ja Natura 2000 -aluetta. Evrótaksen kunta on saanut nimensä joesta. Kreikkalaisessa mytologiassa joki on saanut nimensä Lakonian kuninkaasta Eurotaksesta, joka oli kuningas Leleksin poika tai pojanpoika. Kertomuksen mukaan tämä rakennutti kanavan johtaakseen Spartan ympäristön seisovan veden mereen, jolloin joki sai alkunsa. Eurotas oli mytologiassa myös joen jumala. Joen nimi tarkoittaa ”Hyvää virtausta”. == Lähteet == == Aiheesta muualla == Luokka:Kreikan joet Luokka:Kreikan Natura-alueet Luokka:Lakonia Luokka:Kreikan vesistöt Luokka:Välimereen laskevat vesistöt
Geropótamos

Geropótamos (, ”Pyhä joki”) voi viitata seuraaviin paikkoihin Kreetan saarella Kreikassa: * Geropótamos, saaren etelärannikolle laskeva joki Iraklionin alueyksikössä * Geropótamos eli Mylopótamos, saaren pohjoisrannikolle laskeva joki Réthymnon alueyksikössä * Geropótamos, Mylopótamoksen kunnan kunnallisyksikkö ja entinen kunta Réthymnon alueyksikössä == Lähteet ==
Mylopótamos (joki)

Mylopótamos (Μυλοπόταμος, ”Myllyjoki”) eli Geropótamos (, ”Pyhä joki”), antiikin Oaksis (), on joki, joka virtaa Réthymnon alueyksikön alueella Kreetan saaren pohjoisosassa Kreikassa. Sen pituus on 32 kilometriä. Joki saa alkunsa Ída- eli Psiloreítis-vuoristosta läheltä Anógeian kaupunkia ja virtaa sieltä kohti luoteista. Se laskee Egeanmereen kuuluvaan Kreetanmereen saaren pohjoisrannikolla lähellä Lávriksen kylää Mylopótamoksen kunnassa. Mylopótamos on Réthymnon alueyksikön merkittävin joki. Joen varrella sijaitsee muun muassa Péraman kylä. Mylopótamoksen kunta sekä sen osa Geropótamoksen kunnallisyksikkö, entinen itsenäinen kunta, on nimetty joen mukaan. Kreetanmeren rannalla joen suussa on Geropótamoksen ranta, joka myös on saanut nimensä joesta. Jokea ei tule sekoittaa Kreetan etelärannikon Geropótamos- jokeen. == Lähteet == Luokka:Kreetan joet Luokka:Kreikan vesistöt Luokka:Réthymno (alueyksikkö) Luokka:Välimereen laskevat vesistöt
Néstos

Néstos () eli Mesta (, ) on joki, joka virtaa Bulgariassa sekä pohjoisessa Kreikassa. Sen pituus on noin 256 kilometriä. Joki saa alkunsa Rila-vuorilta Bulgarian puolelta ja se laskee Traakianmereen Egeanmeren pohjoisosassa Thásoksen saarta vastapäätä. Néstos on Kreikan joista viidenneksi pisin. Néstos-joen pituus Bulgarian puolella on noin 126 kilometriä ja Kreikan puolella noin 130 kilometriä. Lähdekorkeus Bulgarian vuorilla on 2 925 metriä. Néstoksen suurin sivujoki on Dospat eli Despátis, joka virtaa pääosin Bulgarian alueella. Bulgariassa joki erottaa Rila- ja Pirinvuoret Rodópivuorista. Bulgarian ja Kreikan rajalla joki kulkee Rodópien läpi. Joki kiemurtelee vuoriston läpi muodostaen kapean solan (Stená Néstou). Kreikan puolella joki toimii kreikkalaisen Makedonian ja Länsi-Traakian eli kreikkalaisen Traakian rajajokena. Se kulkee Dráman alueyksikön alueella sekä Kaválan ja Xánthin alueyksiköiden rajalla. Néstoksen kunta on saanut nimensä joesta. Laskiessaan mereen joki muodostaa laajan suistoalueen eli deltan, jonka suojellut metsiköt tunnetaan myös turkkilaisaikaisella nimellä Kotzá Ormán (”Suuri metsä”). Suisto ja metsä ovat osa Itä-Makedonian ja Traakian kansallispuistoa. Néstoksen valuma-alueen koko on 5 613 neliökilometriä, joista on Bulgarian puolella 2 770 ja Kreikan puolella 2 843 neliökilometriä. Joessa on useita patoja ja tekojärviä, joista merkittävimmät ovat Thisavróksen tekojärvi ja pato sekä Platanóvrysin pato. == Lähteet == == Aiheesta muualla == Luokka:Bulgarian joet Luokka:Dráma (alueyksikkö) Luokka:Kavála (alueyksikkö) Luokka:Kreikan joet * Luokka:Xánthi (alueyksikkö)
Matti Haltia

Matti Jouko Johannes Haltia (s. 28. helmikuuta 1939) on suomalainen lääkäri ja Helsingin yliopiston neuropatologian emeritusprofessori. Hän oli vuodesta 1990 eläkkeelle jäämiseensä saakka Helsingin yliopiston neuropatologian henkilökohtainen ylimääräinen professori. Hänen tutkimuskohteenaan ovat olleet hermoston perinnölliset sairaudet ja dementia.Facta 2001, Täydennysosa 1990, WSOY 1990, s. 267 Hän on ollut Suomalaisen Tiedeakatemian jäsen vuodesta 1993 ja Academia Europæan jäsen vuodesta 2006. ==Palkinnot== * Matti Äyräpään palkinto 2002 * hopeinen A. M. Jakob -mitali 2010Professori Matti Haltialle arvostettu tunnustuspalkinto aivosairauksia koskevasta tutkimustyöstä, Helsingin yliopisto 4.10.2010 == Lähteet == ==Aiheesta muualla== *Matti Haltia ja osa hänen julkaisuistaan Tuhat-tutkimustietokannassa (tuhat.helsinki.fi) *M. Haltian julkaisuja Google Scholarissa (google.com) Luokka:Suomalaiset neurologit Luokka:Suomalaiset professorit Luokka:Helsingin yliopiston professorit Luokka:Matti Äyräpään palkinnon saajat Luokka:Vuonna 1939 syntyneet Luokka:Elävät henkilöt Luokka:Academia Europæan jäsenet
Backwoods (vuoden 2006 elokuva)

Backwoods (myös kirjoitusasu BackWoods; ; ) on vuonna 2006 ensi-iltansa saanut Koldo Serran ohjaama espanjalais-brittiläinen psykologinen jännityselokuva, jonka pääosissa ovat Gary Oldman, Virginie Ledoyen, Paddy Considine, Aitana Sánchez-Gijón ja Lluís Homar. Koldo Serra ja Jon Sagalá käsikirjoittivat elokuvan. == Juoni == Backwoods sijoittuu vuoden 1978 Pohjois-Espanjan Baskimaan alueelle, jonne nuori aviopari Norman ja Lucy (Paddy Considine ja Virginie Ledoyen) ovat tulleet lomailemaan ja tapaamaan vanhaa ystäväänsä Paulia (Gary Oldman) ja tämän Isabel-vaimoa (Aitana Sánchez-Gijón). Kesäloma kauniilla Espanjan syrjäseudulla tulee kuin tilauksesta Normanille ja Lucylle, joiden parisuhde on ajautunut kriisiin. Kun Paul vie Normanin metsälle, he löytävät pienen tytön, jota joku tai jotkut ovat pitäneet vankina metsässä jo kauan. Paulin ja Normanin etsiessä tytölle apua, tytön vangitsija hyökkää armotta heitä vastaan. Pian äärimmäisessä vaarassa eivät ainoastaan ole Paul ja Norman, mutta myös talolla odottavat Lucy ja Isabel. Metsästys on alkanut. == Näyttelijät == == Tuotanto == Backwoodsin kuvaukset alkoivat 1. elokuuta 2005. Se kuvattiin 3,6 miljoonan euron budjetilla Navarran alueella Espanjassa. Elokuvan kuvaukset saatiin päätökseen 27. syyskuuta 2005. == Julkaisu ja vastaanotto == Backwoods sai ensi-iltansa San Sebastiánin elokuvajuhlilla San Sebastiánin kaupungissa, Espanjassa 24. syyskuuta 2006. Maanlaajuiseen teatterilevitykseen elokuva pääsi Espanjassa 16. helmikuuta 2007. Filmax vastasi elokuvan teatterilevityksestä Espanjassa. Toisissa valmistusmaissaan, Ranskassa ja Isossa-Britanniassa, elokuva ei saanut teatteriensi-iltaa. Ranskassa elokuva sai ensi-iltansa televisiossa Canal+-kanavalla 18. huhtikuuta 2007 ja Isossa-Britanniassa Dead by Dawnin elokuvajuhlilla Skotlannissa, Edinburghin kaupungissa 28. huhtikuuta 2007. Koldo Serra oli ehdolla Best of Bucheon -palkinnon saajaksi vuoden 2007 Bucheonin kansainvälisillä elokuvajuhlilla Bucheonin kaupungissa, Etelä- Koreassa. Suomessakaan elokuva ei saanut teatteriensi-iltaa, mutta Future Film Oy julkaisi elokuvan myöhemmin DVD:lle 21. maaliskuuta 2007. Filmax Home Video julkaisi elokuvan DVD:lle Espanjassa vuonna 2007, Lionsgate Yhdysvalloissa 15. huhtikuuta 2008 ja Momentum Pictures Home Entertainment Isossa-Britanniassa 19. toukokuuta 2008. Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu kuuteen arviointiin. 1 589 käyttäjästä 27% on antanut elokuvalle positiivisen arvosanan 2,8/5 keskiarvolla. == Lähteet == == Aiheesta muualla == * * * * Backwoods Rotten Tomatoes -sivustolla Luokka:Vuoden 2006 espanjalaiset elokuvat Luokka:Vuoden 2006 brittiläiset elokuvat Luokka:Psykologiset jännityselokuvat
Vishapakarit

thumb|Kaksi vishapakaria Goghtin kylän lähellä Armeniassa. Ne on ajoitettu ajalle 2000–3000 eaa. Vishapakarit ( , višap lohikäärme ja k‘a kivi) eli lohikäärmekivet ovat Armeniassa olevia megaliittisia monoliittejä. Ne saattavat olla yli viisi metriä korkeita. Nykyisen tiedon mukaan vishapakareiden tihein esiintymisalue on nyky-Armenia, mutta niitä esiintyy myös ympäröivillä seuduilla. Vastaavien monoliittien esiintymisalueita on tavattu myös Pohjois-Kaukasukselta Mongoliaan ulottuvalta vyöhykkeeltä. (vaatii kirjautumisen) Vishapakareita on pääasiassa kolmea eri tyyppiä. Yksi niistä ovat kivet, joiden kaiverrus muistuttaa urosnaudan taljaa. Erityisesti eläimen pään veistämiseen on kiinnitetty huomiota. Lisäksi kiviin saattaa olla veistetty vesilintujen kuvia, jotka esiintyvät aina kaksittain, antiteettisinä pareina. Näiden kivien muoto on prismaattinen tai tetragonaalinen ja alapää on tavallisesti kapeampi kuin yläosa. Toinen vishapakarien luokka ovat kalan muotoiset tasoitetut megaliitit. Niissä on usein mukana anatomisia yksityiskohtia, kuten kalan sieraimet, evät, kylkiviivat tai kiduskannet. Näiden visapakarien muoto on usein sukkulamainen ja joskus kaareva. Kalan pyrstö on jätetty veistämättä, mikä viittaa siihen, että ne on alun perin tarkoitettu esitettävän pystyasennossa. Kolmas vishapakarien tyyppi on edellisten sekamuoto. Monoliitit ovat kalan muotoisia, ja kalan vatsa on muotoiltu tasaiseksi, ja siihen on kaiverrettu yksi tai useampia urosnaudan taljaa. Ne ovat kiven pystyakselilla, ja taljan pää saattaa osoittaa megaliitin ylä- tai alaosaan. (vaatii kirjautumisen) Tutkijat olettavat vishapakareilla olleen uskonnollista merkitystä. Oletetaan, että ne olivat mukana rituaaleissa ja että jotkut niistä myös verhottiin oikean eläimen taljalla. Oleellista on myös, että kiviä on löydetty korkeiden seutujen kesälaitumilta ja vesien läheltä. Armenialainen arkeologi Ashkharbek Kalantar tutki vuosina 1929–1933 Argatsvuoren etelärinteitä ja huomasi, että kivien ohella siellä oli monimutkainen, keinotekoinen kastelujärjestelmä, jonka kanaviin kerättiin vuorten huipulta sulavaa vettä. Kalantar ajoitti tämä vesiverkoston Urartun valtakunnan ajoille. == Katso myös == *Armenian risti *Khatškar *Steela == Lähteet == ==Aiheesta muualla== Luokka: Armenia Luokka: Megaliitit
Ornavasso

Ornavasso on kunta Pohjois-Italiassa Verbano-Cusio-Ossolan maakunnassa Piemonten alueella. Ornavasson naapurikunnat ovat Anzola d'Ossola, Casale Corte Cerro, Gravellona Toce, Mergozzo, Premosello-Chiovenda ja Valstrona. == Lähteet == Luokka:Verbano-Cusio-Ossolan maakunnan kunnat
Pallanzeno

Pallanzeno on kunta Pohjois-Italiassa Verbano-Cusio-Ossolan maakunnassa Piemonten alueella. Pallanzenon naapurikunnat ovat Beura-Cardezza, Borgomezzavalle, Calasca-Castiglione, Piedimulera, Villadossola ja Vogogna. == Lähteet == Luokka:Verbano-Cusio-Ossolan maakunnan kunnat
Nelson Davidjan

Nelson Davidjan (, , 6. huhtikuuta 1950 Çartar, Azerbaidžanin SNT – 11. syyskuuta 2016 Kiova, Ukraina) oli Neuvostoliittoa edustanut kreikkalais- roomalaisen tyylin painija, olympiamitalisti, maailman- ja euroopanmestari. 57–68 kilogramman painoluokissa kilpaillut Davidjan saavutti painijanurallaan olympiahopeaa Montréalissa 1976, maailmanmestaruuden vuosina 1974 ja 1975, Euroopan mestaruuden vuosina 1973 ja 1980 sekä EM-hopeaa vuonna 1977.International Wrestling DatabaseOlympics at Sports-Reference.com Davidjan kuoli Kiovassa, Ukrainassa 66-vuotiaana 11. syyskuuta 2016.http://newsarmenia.am/news/society/skonchalsya-izvestnyy-sportsmen- dvukratnyy-chempion-mira-nelson-davidyan/ == Lähteet == * Davidyan, Nelson (URS) International Wrestling Database * Nelson Davydian Bio, Stats and Results Olympics at Sports-Reference.com === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Vuonna 2016 kuolleet
Isaac Haxton

Isaac Haxton (s. 6. syyskuuta 1985)http://www.globalpokerindex.com/poker- players/isaac-haxton-78443/ on yhdysvaltalainen pokeriammattilainen. Hän on erikoistunut korkeiden panosten turnausten lisäksi korkeiden panosten käteispeleihin. Haxtonin nimimerkki PokerStarsilla on philivey2694. Liveturnauksista Haxton on voittanut 11 926 400 dollaria. ==Lähteet== ==Aiheesta muualla == *Isaac Haxton Twitterissä *Guest Ike Haxton aka Hollywood Haxton : Poker Life Podcast Luokka:Yhdysvaltalaiset pokerinpelaajat Luokka:Vuonna 1985 syntyneet Luokka:Elävät henkilöt
Backwoods

Backwoods voi tarkoittaa seuraavia: * Backwoods, Koldo Serran ohjaama psykologinen jännityselokuva vuodelta 2006 * Backwoods, Marty Weissin ohjaama kauhuelokuva vuodelta 2008
Mikura-luokka

Mikura-luokka () oli keisarillisen Japanin laivaston kahdeksan saattajan muodostama alusluokka toisessa maailmansodassa. == Alukset == Mikura-luokan saattajatnishida Nimi Telakka Kölinlasku Vesille Valmis Kohtalo Mikura Nihon Kōkan, Tsurumi 1. lokakuuta 1942 16. heinäkuuta 1943 31. lokakuuta 1943 kadonnut 28. maaliskuuta 1945 Miyake Nihon Kōkan 12. helmikuuta 1943 30. elokuuta 1943 30. marraskuuta 1943 poistettu 30. marraskuuta 1945 Awaji Hitachi Zōsen, Sakurajima 1. kesäkuuta 1943 30. lokakuuta 1943 25. tammikuuta 1944 upotettu 2. kesäkuuta 1944 Kurahashi Nihon Kōkan 1. kesäkuuta 1943 15. lokakuuta 1943 19. helmikuuta 1944 upotettu 30. marraskuuta 1945 Britannialle 1947 Nomi Nihon Kōkan 10. elokuuta 1943 3. joulukuuta 1943 28. helmikuuta 1944 upotettu 14. huhtikuuta 1945 Chiburi Nihon Kōkan 20. heinäkuuta 1943 30. marraskuuta 1943 13. toukokuuta 1944 upotettu 12. tammikuuta 1945 Yashiro Hitachi Zōsen 18. marraskuuta 1943 16. helmikuuta 1944 10. toukokuuta 1944 poistettu 30. marraskuuta 1945 Kiinalle 1947 Kusagaki Nihon Kōkan 7. syyskuuta 1943 22. tammikuuta 1944 31. toukokuuta 1944 upotettu 7. elokuuta 1944 ==Lähteet== * === Viitteet === *
Iina Vuorivirta

Iina Vuorivirta (s. 31. maaliskuuta 1988)CV, Vuorivirta, Iina, opiskelija. Ornamo. Viitattu 13.9.2016. on suomalainen muotoilija. Vuorivirta sai vuonna 2013 Design Forum Finlandin Vuoden nuori muotoilija -palkinnonVuoden nuori muotoilija -palkinto; Design Forum Finland . Hän on toiminut Ikean palveluksessa vuodesta 2015 lähtien ensimmäisenä suomalaisena yhtiön 14-henkisessä ydinsuunnittelijatiimissäSuomalainen kädenjälki näkyy tulevaisuudessa IKEA-tuotteissa, Ikea 14.08.2015. Viitattu 13.9.2016.Rasi, Maarit: Kohtalokas tapaaminen vei Iina Vuorivirran, 27, suunnittelijaksi maailman suurimpaan huonekaluketjuun; IL 11.10.2015 . Vuorivirta on opiskellut vuosina 2007–2010 Lahden muotoiluinsituutissa, 2010–2011 Tukholman Beckmanin muotoilukoulussa ja 2012–2014 Tukholman Konstfackissa. Vuorivirran tunnetuimpiin tuotteisiin kuuluu pyöreä Vino-peili, jonka puolikkaat heijastavat valoa hieman eri kulmissaVino , Lokal Helsinki. Viitattu 13.9.2016.. Vino-peili oli mukana Artekin “Work in Progress” -myyntinäyttelyssä vuonna 2015Iina Vuorivirta - Work in Progress -myyntinäyttely Artekissa; Artek.fi. == Lähteet == Luokka:Suomalaiset muotoilijat Luokka:Vuonna 1988 syntyneet Luokka:Elävät henkilöt
Dufferin veljekset

Matt Duffer (s. 1984) ja Ross Duffer (s. 1984) eli Dufferin veljekset ovat yhdysvaltalaisia elokuvantekijöitä. Heidät tunnetaan muun muassa luomastaan Netflixin jännitystieteissarjasta Stranger Things, jonka he ovat myös ohjanneet, käsikirjoittaneet ja tuottaneet. Ensimmäisen tuotantokauden jaksot julkaistiin Netflixissä 15. heinäkuuta 2016. Sarjan toinen kausi ilmestyi lokakuussa 2017. Kolmas kausi julkaistiin heinäkuussa 2019. Neljännen kauden ensimmäiset seitsemän jaksoa julkaistiin toukokuussa 2022 ja loput kaksi jaksoa heinäkuussa 2022. == Lähteet == == Aiheesta muualla == * * Luokka:Elokuvantekijäsisarukset Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1984 syntyneet Luokka:Elävät henkilöt
Urpo Kivikari

Urpo Kalevi Kivikari (1. lokakuuta 1939 Turku – 9. toukokuuta 2024 Turku) oli suomalainen taloustieteen professori, joka oli erikoistunut idänkaupan tutkimukseen. Hän opetti Turun kauppakorkeakoulussa ja Turun yliopistossa vuosina 1964–2003 ja luennoi ajoittain sen jälkeenkin.Urpo Kivikari , Turun yliopisto. Viitattu 13.9.2016. Vuosina 1988–2003 hän toimi Turun kauppakorkeakoulun kansainvälisen talouden professorina.Curriculum vitae of Urpo Kivikari, Szegedin yliopisto. Viitattu 13.9.2016. Kivikari väitteli valtiotieteen tohtoriksi Turun yliopistosta vuonna 1972. Kivikari tunnettiin hyvistä yhteyksistään Unkariin. Hän toimi Suomi–Unkari-seuran varapuheenjohtajana 1989–1995 ja nimitettiin vuonna 1989 Unkarin kunniakonsuliksi. Vuonna 2009 hän sai István Ráczin mukaan nimetyn palkinnon maiden välisten kulttuurisuhteiden edistämisestä,Rácz-palkinto professori Urpo Kivikarille, Suomi–Unkari-seura 2009. Viitattu 13.9.2016. ja vuonna 2012 hänet nimitettiin Szegedin yliopiston kunniatohtoriksi. ==Julkaisuja== *1972: Kuluttajatalouksien varallisuuskäyttäytyminen. Turun yliopisto. *1973: Talouden uusi mekanismi : Unkarin vuoden 1968 talousuudistuksen syyt, sisältö ja vaikutukset. Turun yliopisto. *1978: SEV markkina-alueena. Yhdessä Reino Kanervan kanssa. Ekonomia-sarja, Weilin + Göös. ISBN 951-35-1674-1. *1983: Itä-länsikauppa : erityisesti Suomen ja Itävallan tapausten avulla tutkittuna. Turun yliopisto. ISBN 951-642-311-6. *1989: East-West Joint Ventures. Yhdessä S. O. Hansénin kanssa. Institute for East-West Trade. *1991: The current Situation and the Possible Developments in the Baltic Republics and the St. Petersburg Region. Institute for East-West Trade. *1999: Suomenlahden kasvukolmio : Suomen, Viron ja Pietarin alueen integraation väline. Yhdessä Maarit Lindströmin kanssa. Turun kauppakorkeakoulu. ISBN 951-738-809-8. ==Lähteet== Luokka: Suomalaiset taloustieteilijät Luokka:Turun kauppakorkeakoulun professorit Luokka:Suomalaiset professorit Luokka: Vuonna 1939 syntyneet Luokka: Vuonna 2024 kuolleet
Komatsu (yritys)

Komatsu Ltd. () tai Komatsu () on japanilainen monikansallinen yritys. Yritys valmistaa koneita ja laitteita rakennus-, kaivosteollisuuteen sekä sotilaslaitteita. Yhtiön pääkonttori on Tokiossa Japanissa. Yhtiö on nimetty Komatsun kaupungin mukaan, jossa yhtiö perustettiin. Yhtiön perusti Takeuchi Mining Industry vuonna 1917 nimellä Komatsu Iron Works ja se eriytettiin omaksi yhtiökseen Komatsu Ltd vuonna 1921. Yhtiöstä tuli metsäkoneiden valmistaja sen ostettua Partek Forest Oy:n Koneelta vuonna 2003. == Tuotteita == Komatsu PC210 LC.JPG|Komatsu PC210 LC Komatsu HM300.jpg|Komatsu HM300 Komatsu bulldozer pushing coal in Power plant Ljubljana (winter 2017).jpg|Komatsu puskutraktori JGSDF Light Armored vehicle 20120108-01.JPG|Komatsu LAV == Lähteet == Luokka:Moottorityökoneet
Rodium(III)kloridi

Rodium(III)kloridi (RhCl3) on rodium- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden rodiumyhdisteiden, esimerkiksi katalyyttien valmistamiseen. ==Ominaisuudet== Rodium(III)kloridi on huoneenlämpötilassa ruskehtavan punertavaa kiteistä ainetta, jonka kiderakenne muistuttaa alumiinikloridin kiderakennetta. Se on liukenematonta veteen ja useisiin happoihin, mutta muodostaa vetykloridin kanssa vesiliukoisen heksaklororodaatti(III)ionin ([RhCl6]3-). Kidevedettömän rodium(III)kloridin lisäksi tunnetaan myös kidevedellinen muoto trihydraatti (RhCl3·3H2O).Christen M. Giandomenico: Platinum-Group Metals, Compounds, Kirk- Othmer Encyclopedia of Chemical Technology, John Wiley & Sons, New York, 2000. Viitattu 13.9.2016.Hermann Renner, Günthere Schlamp, Ingo Kleinwächter, Ernst Drost, Hans Martin Lüschow, Peter Tews, Peter Panster, Manfred Diehl, Jutta Lang, Thomas Kreuzer, Alfons Knödler, Karl Anton Starz, Klaus Dermann, Josef Rothaut, Ralf Drieselmann, Catrin Peter & Rainer Schiele: Platinum Group Metals and Compounds, Ullmann's Encyclopedia of Industrial Chemistry, John Wiley & Sons, New York, 2001. Viitattu 13.9.2016 ==Valmistus ja käyttö== Rodium(III)kloridia voidaan valmistaa vedettömänä metallisen rodiumjauheen ja kloorin välisellä reaktiolla 700 °C:n lämpötilassa. Trihydraattia saadaan haihduttamalla [RhCl6]3--ioneja sisältävästä liuoksesta vesi pois. :2 Rh + 3 Cl2 → 2 RhCl3 Rodium(III)kloridin tärkein käyttökohde on muiden rodiumyhdisteiden valmistus. Siitä valmistetaan esimerkiksi Wilkinsonin katalyyttiä ja muita katalyyttisesti aktiivisia rodiumyhdisteitä. ==Lähteet== ==Aiheesta muualla== * Luokka:Kloridit Luokka:Rodiumyhdisteet
Mertaranta ja legendat

Mertaranta ja legendat on 10. helmikuuta 2016 TV5-kanavalla alkanut TV- ohjelma, jota isännöi Antero Mertaranta. Ohjelmassa Mertaranta kutsuu kahdeksan menestynyttä uransa lopettanutta suomalaisurheilijaa Vierumäelle muistelemaan kunkin uraa ja merkittävimpiä hetkiä. Ohjelman jokaisessa jaksossa käsitellään aina yhden urheilijan uraa ja kyseinen urheilija järjestää muille jotakin tekemistä. Ohjelmaan ensimmäisellä kaudella esiintyvät maastohiihtäjät Marja-Liisa Kirvesniemi ja Jari Isometsä, mäkihyppääjä Toni Nieminen, pituushyppääjä Tommi Evilä, uimarit Hanna-Maria Seppälä ja Jani Sievinen, suunnistaja Minna Kauppi ja jääkiekkoilija Timo Jutila.Tänään televisiossa Mertaranta ja legendat: Marja-Liisa Kirvesniemen paljastukset uran takaa Sarjan toinen kausi alkoi 24. tammikuuta 2017. == Jaksot == === 1. kausi === Jakso Päivän legenda Ensiesitys 1\. Marja-Liisa Kirvesniemi 10. helmikuuta 2016 2\. Toni Nieminen 17. helmikuuta 2016 3\. Tommi Evilä 24. helmikuuta 2016 4\. Hanna-Maria Seppälä 2. maaliskuuta 2016 5\. Jani Sievinen 9. maaliskuuta 2016 6\. Minna Kauppi 16. maaliskuuta 2016 7\. Jari Isometsä 23. maaliskuuta 2016 8\. Timo Jutila 30. maaliskuuta 2016 === 2. kausi === Jakso Päivän legenda Ensiesitys 1\. Janne Ahonen 24. tammikuuta 2017 2\. Makwan Amirkhani 31. tammikuuta 2017 3\. Heli Rantanen 7. helmikuuta 2017 4\. Marko Jantunen 14. helmikuuta 2017 5\. Laura Lepistö 21. helmikuuta 2017 6\. Minna Tervamäki 28. helmikuuta 2017 7\. Sami Kapanen 7. maaliskuuta 2017 8\. Leo-Pekka Tähti 14. maaliskuuta 2017 == Lähteet == Luokka:Suomalaiset keskusteluohjelmat Luokka:Suomalaiset urheiluohjelmat
Kolombangara

Kolombangara on Salomonin saarten Uuden Georgian saariryhmään kuuluva saari lounaisella Tyynellämerellä. Saari on lähes pyöreä, ja sen halkaisija on noin kolmekymmentä kilometriä. Saaren muodostaneen tulivuoren huippu kohoaa noin 1 800 metriin. Tulivuoren kalderan reunassa on neljä huippua. Saaren eteläpuolella on kuumia lähteitä. Kolombangaran tulivuori on ollut viimeksi aktiivinen noin 10 000 vuotta sitten. == Lähteet == Luokka:Salomoninsaarten saaret
Sado (1942)

Sado () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 21. helmikuuta 1942. Alus laskettiin vesille 28. marraskuuta ja otettiin palvelukseen 27. maaliskuuta 1943. == Palvelus == Alus torpedoitiin 22. elokuuta 1944 Etelä-Kiinan merellä ja poistettiin alusluettelosta 10. lokakuuta. == Lähteet == * * === Viitteet === Luokka:Etorofu-luokan saattajat
Omegna

Omegna on kunta Pohjois-Italiassa Verbano-Cusio-Ossolan maakunnassa Piemonten alueella. Omegnan naapurikunnat ovat Armeno (NO), Casale Corte Cerro, Germagno, Gignese, Gravellona Toce, Nonio, Pettenasco (NO), Quarna Sopra, Quarna Sotto, Stresa ja Valstrona. == Lähteet == == Aiheesta muualla == Luokka:Piemonten kaupungit Luokka:Verbano-Cusio-Ossolan maakunnan kunnat
Tsushima (1943)

Tsushima () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 20. kesäkuuta 1942. Alus laskettiin vesille 20. maaliskuuta 1943 ja otettiin palvelukseen 28. heinäkuuta. == Palvelus == Alus poistettiin alusluettelosta 5. lokakuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 31. heinäkuuta 1947 sotakorvauksena Kiinalle, joka poisti sen palveluksesta 1963. == Lähteet == * * === Viitteet === Luokka:Etorofu-luokan saattajat
Nuno Reis

Nuno Miguel Pereira Reis (s. 31. tammikuuta 1991 Murten, Sveitsi) on portugalilainen jalkapalloilija. Pelipaikaltaan hän on keskuspuolustaja. Reis edustaa Kreikan Superliigassa pelaavaa Panathinaikosia. == Seurajoukkueura == Reis kuului portugalilaisen Sporting CP:n organisaatioon vuosina 2003–2015. Hän ei kuitenkaan pelannut seuran edustusjoukkueessa virallisia otteluita. Kausina 2010–2011 ja 2011–2012 Reis pelasi yhteensä 56 Belgian pääsarjan ottelua lainalla Cercle Bruggessä ja kaudella 2012–2013 lainalla Olhanensessa 21 Portugalin Primeira Ligan ottelua. Kaudella 2013–2014 Reis edusti Sporting CP:n kakkosjoukkuetta 23:ssa Segunda Ligan ottelussa. Tammikuussa hän lähti jälleen lainalle Cercle Bruggeen, jossa pelasi kevätkauden aikana 12 Belgian pääsarjan ottelua. Kauden 2014–2015 Reis edusti kokonaisuudessaan Sporting CP B:tä pelaten 31 ottelua Portugalin toiseksi korkeimmalla sarjatasolla. Heinäkuussa 2015 Reis siirtyi Sporting CP:stä Ranskan Ligue 2:ssa pelaavaan Metziin. Hän pelasi kauden 2015–2016 aikana 27 sarjaottelua. Heinäkuussa 2016 Reis siirtyi ilmaisella siirrolla Kreikan Superliigassa pelaavaan Panathinaikosiin. == Maajoukkueura == Reis pelasi Portugalin ikäkausimaajoukkueissa 61 ottelua. Hän oli saavuttamassa alle 20-vuotiaiden MM-hopeaa 2011. == Lähteet == Luokka:Portugalilaiset jalkapalloilijat Luokka:Vuonna 1991 syntyneet Luokka:Elävät henkilöt
HB-Betoniteollisuus

HB-Betoniteollisuus Oy on suomalainen perheyritys ja betonituottaja. HB-Betoni valmistaa pihatuotteita, harkkoja, mosaiikkibetonilaattoja, elementtiportaita sekä valmisbetonia. HB:n tehtaat sijaitsevat Jyväskylässä ja Somerolla. Suomen lisäksi se toimittaa tuotteita Ruotsiin, Viroon ja Venäjälle. Vuonna 2016 HB- Betoniteollisuus toteutti yhteistyöhankkeena muotoilija Eero Aarnion kanssa betonisen version ”Pony”-tuolista. Betoniteollisuuden alalla yrityksen juuret ovat 1950-luvun puolella.HB-betoniteollisuus valaa kasvunsa sijoittamalla tulevaisuuteen Oma yritystoiminta alkoi vuonna 1963, kun Armas Harju perusti Harjun Betoni Oy:n. HB-Betoniteollisuudeksi yritys muuttui vuonna 1992 Harjun Betonin ajauduttua konkurssiin.HB-Betonissa on nähty rakentamisen nousut ja laskutHarjun Betoni jatkaa rajusti saneerattuna Yritys on ollut merkittävä toimija Suomessa ainakin mosaiikkibetonilaattojen sekä betoniportaiden valmistajana.KASVUA HARKOISSA JA YMPÄRISTÖTUOTTEISSA - HB-BETONITEOLLISUUS PANOSTAA AUTOMAATIOON JA OSAAMISEEN ==Lähteet== ==Aiheesta muualla== * http://www.hb.fi/ Luokka:Suomalaiset perheyritykset Luokka:Jyväskyläläiset yritykset
Marionin piirikunta (Länsi-Virginia)

Marionin piirikunta on Länsi-Virginian osavaltiossa Yhdysvalloissa. Piirikunta muodostettiin 14. tammikuuta 1842 Monongalian ja Harrisonin piirikuntien osista ja sen nimi juontuu Yhdysvaltain vapaussotaan osallistuneesta kenraali Francis Marionista.http://www.wvculture.org/history/counties/marion.html Vuonna 2010 piirikunnan asukasluku oli 56 418. Piirikunnan hallintokeskus on Fairmont. == Maantiede == Piirikunnan pinta-ala on 810 km², josta maata on noin 800 km² ja vesistöjä noin 7 km². == Väestö == Vuoden 2010 väestönlaskennan mukaan Marionin piirikunnassa oli 56 418 asukasta, 23 786 taloutta ja 15 271 perhettä. Väestötiheys oli 70,5/km². Asukkaista yli 94 prosenttia oli valkoihoisia. Piirikunnan talouksien mediaanitulo oli 38 115 dollaria ja perheiden 49 046 dollaria. Miesten mediaanitulo oli 38 948 dollaria ja naisten 27 179 dollaria. Tulot henkilöä kohden olivat 20 752 dollaria. Noin 11,3 prosenttia perheistä ja 16,8 prosenttia koko väestöstä, 24 prosenttia alle 18-vuotiaista ja 8,6 prosenttia yli 65-vuotiaista eli köyhyysrajan alapuolella. ==Lähteet== == Aiheesta muualla == Luokka:Länsi- Virginian piirikunnat
Etorofu (1943)

Etorofu () oli keisarillisen Japanin laivaston Etorofu-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 23. maaliskuuta 1942. Alus laskettiin vesille 29. tammikuuta 1943 ja otettiin palvelukseen 15. toukokuuta. == Palvelus == Alus poistettiin alusluettelosta 5. lokakuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 5. elokuuta 1947 sotakorvauksena Yhdysvalloille, joka romutti sen. == Lähteet == * * === Viitteet === Luokka:Etorofu-luokan saattajat
Rhinocerotoidea

Rhinocerotoidea on kavioeläinten yläheimo joka sisältää sarvikuonot sukulaisineen. Kaikki viisi nykyistä lajia kuuluvat sarvikuonojen heimoon (Rhinocerotidae). Yläheimoon luetaan usein kaksi muuta sukupuuttoon kuollutta heimoa, Hyracodontidae ja Amynodontidae.Dixon et al. 1992, s. 264–265 == Fylogenia == Alla oleva kladogrammi osoittaa Rhinocerotoidea ja muiden ryhmien sukulaissuhteet.Holbrook, Luke T. & Lapergola, Joshua: A new genus of Perissodactyl (Mammalia) from the Bridgerian of Wyoming, with comments on basal Perissodactyl phylogeny. Journal of Vertebrate Paleontology 31 (4), 2011, S. 895–901 == Lähteet == * === Viitteet === Luokka:Esihistorialliset nisäkkäät Luokka:Kavioeläimet
Niklas Hult

Bo Niklas Hult (s. 13. helmikuuta 1990 Värnamo, Ruotsi) on ruotsalainen jalkapalloilija. Pelipaikaltaan hän on keskikenttäpelaaja. Hult edustaa Kreikan Superliigassa pelaavaa Panathinaikosia. == Seurajoukkueura == Hult edusti kaudella 2008 IFK Värnamoa Ruotsin 1. divisioonassa. Kaudeksi 2009 hän siirtyi Elfsborgiin, jossa pelasi ensimmäisen Allsvenskan-ottelunsa 1. toukokuuta 2009, kun Elfsborg pelasi vieraissa 1–1-tasapelin Brommapojkarnaa vastaan. Hult pelasi kaudella 2009 yhden sarjaottelun ja kaudella 2010 yhdeksän sarjaottelua, mutta vuosina 2011–2013 hän lukeutui Elfsborgin runkopelaajiin pelaten niiden aikana yhteensä 72 ottelua Allsvenskanissa. Kaudella 2012 Hult oli voittamassa Ruotsin-mestaruutta. Kaudella 2014 Hult ehti edustaa Elfsborgia kymmenessä sarjaottelussa, kunnes siirtyi heinäkuussa Ranskan Ligue 1:ssä pelaavaan Niceen. Hult nousi Nicessä välittömästi runkopelaajaksi pelaten kaudella 2014–2015 Ranskan pääsarjassa 30 ottelua. Elokuun 2015 puolivälissä Hult sai reisivamman, jonka vuoksi hän pelasi kauden 2015–2016 ensimmäisen sarjaottelunsa vasta marraskuussa. Loppukauden aikana Hult edusti Niceä 15 pääsarjaottelussa. Heinäkuussa 2016 Hult siirtyi ilmaisella siirrolla Kreikan Superliigassa pelaavaan Panathinaikosiin. == Maajoukkueura == Ruotsin maajoukkueessa Hult pelasi ensimmäisen ottelunsa 18. tammikuuta 2012, kun Ruotsi voitti ystävyysottelussa Bahrainin 2–0. Seuraavat kaksi maaotteluaan hän pelasi tammikuussa 2014, kun Ruotsi kohtasi ystävyysotteluissa Moldovan ja Islannin. == Lähteet == Luokka:Ruotsalaiset jalkapalloilijat Luokka:Vuonna 1990 syntyneet Luokka:Elävät henkilöt
M/S AIDAprima

M/S AIDAprima on saksalais-amerikkalaisen AIDA Cruises -varustamon Hyperion- luokan risteilyalus. Laiva rakennettiin Japanin Nagasakissa Mitsubishin telakalla vuonna 2016. Aluksen pituus on 299,95 metriä, leveys 37,65 metriä ja suurin syväys 8,25 metriä. Laivan koneet tuottavat 43 200 kilowatin tehon ja 22 solmun enimmäisnopeuden. Alus voi käyttää polttoaineenaan sekä polttoöljyä että nesteytettyä maakaasua. AIDApriman sisaralus on AIDAperla, joka valmistui vuonna 2017. == Lähteet == == Aiheesta muualla == AIDAprima
M/S AIDAperla

M/S AIDAperla on saksalais-amerikkalaisen AIDA Cruises -varustamon Hyperion- luokan risteilyalus. Laiva rakennettiin Japanin Nagasakissa Mitsubishin telakalla, ja se valmistui huhtikuussa 2017. Alus voi käyttää polttoaineenaan sekä polttoöljyä että nesteytettyä maakaasua. AIDAperlan sisaralus on vuonna 2016 valmistunut AIDAprima. == Lähteet == AIDAperla
Pekka Tiinanen

Pekka Tiinanen (17. heinäkuuta 1962 Kalajoki – 9. syyskuuta 2016 Espoo) oli suomalainen toimittaja ja pakinoitsija. Hän työskenteli Iltalehdessä politiikan toimittajana lähes 20 vuotta. Pakinoita hän kirjoitti nimimerkillä Pikkutakki. Vuonna 2013 Tiinanen kirjoitti ensimmäisenä uutisen, jonka mukaan Arctia Shippingin johtoa oli painostettu perumaan Greenpeacea vastaan tekemänsä rikosilmoitus. ==Lähteet== Luokka:Suomalaiset politiikantoimittajat Luokka:Pakinoitsijat Luokka:Vuonna 1962 syntyneet Luokka:Vuonna 2016 kuolleet
IPhone 7

iPhone 7 on Applen valmistama älypuhelin, jossa uudistuksina vanhempiin malleihin ovat esimerkiksi stereokaiuttimet, uudistettu kotipainike sekä optinen kuvanvakain. Puhelimessa ei myöskään aiemmista malleista poiketen ole 3,5 millimetrin kuulokeliitäntää, mikä on aiheuttanut kritiikkiä. iPhone 7 tuli ennakkomyyntiin 9. syyskuuta 2016, ja sen toimitukset alkoivat 16. syyskuuta. Pieni osa iPhone 7 -puhelimista on päästänyt hiljaista sihinää kovan rasituksen alla ilman varsinaista syytä. Tämä voi johtua puhelimen Audio IC -piiriin liittyvästä tyyppiviasta, joka voi lopulta tehdä puhelimesta käyttökelvottoman.https://socaldigitalrepair.com/i7-audio-ic/ == Ominaisuudet == iPhone 7 muistuttaa ulkoisesti edellisiä malleja, joskin antenniviivat erottuvat vähemmän. Puhelimen runko on alumiinia. Ruusukullan, kullan ja hopean lisäksi iPhone 7 on saatavilla uusissa peilimustan ja mattamustan, sekä vuoden 2017 keväästä lähtien punaisen väreissä. Peilimusta värivaihto on saatavilla vain 128 ja 256 gigatavun muistilla varustetuissa puhelimissa. iPhone 7:n näytön koko on 4,7 tuumaa. Aiemmissa iPhoneissa ollut fyysinen kotipainike on iPhone 7:ssä ja iPhone 7 Plussassa vaihdettu kapasitiiviseen kotipainikkeeseen. Se ei liiku, vaan tuottaa näppäinvasteen värinämoottorilla. Puhelin on IP67-standardin mukaisesti roiske- ja pölytiivis, mutta ei varsinaisesti vedenkestävä. iPhone 7:ssä on stereokaiuttimet puhelimen pohjassa ja yläpäässä. Puhelimen käyttöjärjestelmä on iOS 10. === Kamera === iPhonen 7:n kamerassa on uutuutena optinen kuvanvakain, live-kuvien muokkaus ja tuki RAW-kuville (Myös iPhone 6S:ään lisättiin tämä toiminto). Puhelimen etukamera päivitettiin viidestä megapikselistä seitsemään megapikseliin. Kameran kennon pikselien kokoa on kasvatettu ja kamera on aiempaa nopeampi. == Vastaanotto == Ensimmäisissä arvioissa iPhone 7 sai kiitosta parantuneesta kamerasta ja uudesta peilimustasta värivaihtoehdosta. Perinteisen kotinäppäimen korvannut kapasitiivinen kotinäppäin, joka luo painallusvasteen värinämoottorilla, on puolestaan saanut huonon vastaanoton. Kapasitiivinen kotinäppäin ei tunnista tavallisilla hanskoille tehtyä painallusta. Hyvä puoli on se, että nykyinen kotinäppäin on kestävämpi. iPhone 7 sai heti ilmestyttyään paljon kritiikkiä perinteisen ja yleisen 3,5 millimetrin kuulokeliitännän puuttumisesta ja sen korvaamisesta Applen omalla Lightning- liitännällä. Tämän vuoksi esimerkiksi musiikin kuuntelu langallisilla kuulokkeilla puhelimen lataamisen aikana ei enää onnistu ja vanhojen kuulokkeiden käyttö vaatii adapterin. Bloombergin haastattelemien analyytikoiden mukaan iPhone 7 sisältää liian vähän merkittäviä uudistuksia ja on liian kallis vallatakseen Kiinan markkinoita. == Lähteet == == Aiheesta muualla == Luokka:Applen matkapuhelimet Luokka:iOS-pohjaiset laitteet Luokka:Vuoden 2016 matkapuhelimet
Helinä Hartikainen

Helka Helinä Hartikainen, s. Kettunen (s. 1947) on suomalainen maataloudentutkija. Hän on ollut Helsingin yliopiston maa- ja ympäristökemian henkilökohtainen ylimääräinen professori vuodesta 1990.Facta 2001, Täydennysosa 1990, WSOY 1990, s. 269 Hän tutki maaperän ja järvisedimenttien fosforipitoisuutta, kasvinravitsemusta ja limnologiaa.WSOY Iso Tietosanakirja 3. osa, s. 169, WSOY 1997 Hän oli soveltavan kemian ja mikrobiologian laitoksella 1983–1990 maanviljelyskemian ja -fysiikan dosentti.Helsingin yliopiston opettajat ja virkamiehet == Lähteet == Luokka:Suomalaiset kemistit Luokka:Suomalaiset maataloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1947 syntyneet Luokka:Elävät henkilöt